Lone Scherfig

Lone Wrede Scherfig (født 2. maj 1959 i Søborg ved København) er en dansk filminstruktør. Hun er datter af direktør Ole Scherfig og forstander Lise Scherfig, og er søster til teaterinstruktøren Vibeke Wrede og til direktør Christian Scherfig. Hun var i 2009 instruktør på filmen An Education, som i 2010 blev nomineret til en Oscar i kategorien årets bedste film. Filmen blev desuden nomineret i kategorierne bedste kvindelige hovedrolle og bedste manuskript. 

Lone Scherfig er student fra Ingrid Jespersens Skole i 1976. Efter sin studentereksamen læste hun filmvidenskab på Sorbonne og blev uddannet filminstruktør fra Den Danske Filmskole i 1984 med afgangsfilmen Den Onde Cirkel. Hun har i en årrække lavet film og tv, men hendes gennembrud kom med dogmefilmen Italiensk for begyndere i år 2000 med blandt andet Anders W. Berthelsen, Peter Gantzler, Anette Støvelbæk og Ann Eleonora Jørgensen i rollerne. Filmen solgte 828.000 billetter og er en af de mest sete danske film i nyere dansk filmhistorie, og den vandt desuden Sølvbjørnen ved filmfestivalen i Berlin i 2001 samt en lang række andre internationale filmpriser.

Herudover har hun også instrueret filmene Kajs fødselsdag (1990) (debutfilm), børnefilmen Når mor kommer hjem (1998), den prisbelønnede Wilbur begår selvmord (2002) og Hjemve (2007). I de senere år har Lone Scherfig arbejdet i England, hvor hun har instrueret yderligere en række spillefilm.

På tv står hun blandt andet bag en række afsnit af Flemming & Berit, TAXA, Ved stillebækken, Krøniken og den amerikanske Astronauts Wives Club.

Filmografi 
Filmografi ifølge DFI:
 Thorvald og Linda, 1982, Volontør, Spillefilm
 Den onde cirkel, 1984, Instruktion, Kort fiktion
 Hesten i vesten, 1985, Instruktion, Kort fiktion
 A-Hasard-Kasasard, 1985, Scripter, Kort fiktion
 Flamberede hjerter, 1986, Instruktørassistent, Spillefilm
 Midnatsforestillingen, 1986, Instruktion, Kort fiktion
 Margrethes elsker, 1987, Manuskript og Instruktion, Tv-film
 En verden til forskel, 1989, Scripter, Spillefilm
 Kajs fødselsdag, 1990, Instruktion, Spillefilm
 Den gode lykke, 1993, Instruktion, Tv-film
 Sir John Soane's Museum, London, 1993, Instruktion, Dokumentarfilm
 Flemming og Berit, 1994, Instruktion, Tv-serie
 TAXA, 1997, Instruktion, Tv-serie
 Når mor kommer hjem..., 1998, Manuskript og Instruktion, Spillefilm
 Ved Stillebækken, 1999, Manuskript og Instruktion, Tv-serie
 Italiensk for begyndere, 2000, Manuskript og Instruktion, Spillefilm
 Wilbur begår selvmord, 2002, Manuskript og Instruktion, Spillefilm
 Krøniken, 2004, Instruktion, Tv-serie
 Jeg er bare den logerende, 2005, Manuskript og Instruktion, Kort fiktion
 Red Road, 2006, Karakterudvikler, Spillefilm
 Hjemve, 2007, Manuskript og Instruktion, Spillefilm
 An Education, 2009, Instruktion, Spillefilm
 Rounding up Donkeys, 2010, Karakterudvikler, Spillefilm
 Samme dag næste år, 2011, Instruktion, Spillefilm
 Alting, 2012, Manuskonsulent, Kort fiktion
 The Riot Club, 2014, Instruktion, Spillefilm
 Den alvorsfulde leg, 2016, Manuskript, Spillefilm
 Their Finest Hour, 2017, Instruktion, Spillefilm
 The Kindness of Strangers, 2019, instruktion, Spillefilm

Referencer

Eksterne henvisninger 

 

Kvindelige filminstruktører fra Danmark
Personer fra København
Personer i Kraks Blå Bog
Danskere i 1900-tallet
Danskere i 2000-tallet